text: Kom og hoyr Line Melvold í Kelduni mikudagin 20. apríl 2022 kl. 17.30 – 19.30.
text: #000001
text: Line er barngarðsleiðari, skrivar fakbøkur og hevur upplegg í nógvum høpum, har barnarættindi er í miðdeplinum.
text: #000002
text: Á ráðstevnuni hjá Kommunufelagnum, Børn á breddan í september í 2021, bergtók hon luttakararnar á ráðstevnuni við sínum hugburði at møta og síggja børn í teirra lívsstøðu. Fyrilesturin er skipaður av SSP samstarvinum kring Skálafjørðin og ætlaður starvs­fólkum á barna­- og ungdómsøkinum, politikarum og øðrum áhugaðum.
text: #000003
text: Livsmestring i barnehagen – Å bære sin egen bagasje
text: #000004
text: Í 2018 gav Line Melvold út bókina “Livsmestring i barnehagen – Å bære sin egen bagasje”, ið gevur innihald til hugtakið “Lívsmeistran” og setur tað á dagsskránna sum heilsufremjandi. Bókin vísir, hvat starvsfólk í barnagarðinum kunnu gera fyri at økja lívsgóðskuna hjá barninum við at taka viðkomandi val, ið eru skikkaði til týdningarmikla námsfrøðiliga arbeiði.
text: #000007
text: “Livsmestring i barnehagen” hevur 11 kapitlar, sum á ymsan hátt lýsa, hvussu fakfólk kunnu arbeiða heilsufremjandi í barnagarðinum – bæði við menniskjum og umhvørvi. Tað snýr seg um at varðveita lívsgleðina og skapa meining í lívinum hjá barninum. Og um at taka orsøkir til negativa strongd burtur, so at barnið kann uppliva ró í sær sjálvum. Hetta krevur, at starvsfólk skilja, hvussu stóran týdning teirra verumáti og relatiónsførleikar hava fyri lívsgóðskuna hjá barninum – og virka hareftir.
text: #000008
text: Farspor sum vit brúka í samband við statistik á heimasíðuni. Tú er vælkomin at góðkenna hesi farspor og hjálpa okkum at gera síðuna enn betri.
text: #000011